יחסי איחוד האמירויות הערביות – ערב הסעודית

יחסי איחוד האמירויות הערביות–ערב הסעודית (בערבית: العلاقات السعودية الإماراتية) הם היחסים הדיפלומטיים בין איחוד האמירויות הערביות ובין הממלכה הערבית הסעודית. שתי המדינות חברות בארגון המדינות הבלתי מזדהות, ארגון לשיתוף פעולה אסלאמי ובליגה הערבית. ערב הסעודית הייתה בין המדינות הערביות היחידות שלא הכירו באיחוד האמירויות הערביות. הסיבה לכך היא בשל סכסוכי גבול מתמשכים על אזורים שונים במדינת האמירויות. כגון, אל בוריימי שהיה בבעלות (דה פקטו) ממשלת עומאן. ממשלות ערב הסעודית ואיראן טענו ששטחים מסוימים באיחוד האמירויות הערביות שייכים למדינתם. סכסוכים אלה החלו להתגבר בשנות ה-60, עקב גילוי נפט רבים וצמיחת הכלכלה במדינה. בשנת 1990, ממשלת עיראק האשימה את איחוד האמירויות הערביות ואת כווית בהפקה מוגברת של נפט. מדינת האמירויות נלחמה בעיראק והביאה לשחרור כווית, מה שגרם לשיפור מעגל קשרי החוץ שלה. עם זאת, ערב הסעודית בדומה לאיראן, המשיכה להתנגד לקבלת עצמאותה. לאחר קבלת העצמאות של מדינת איחוד האמירויות הערביות, היחסים בינה לבין ערב הסעודית נשארו עוינים וקרים. עם זאת, הסכסוך הגבולי בין המדינות נפתר בשנת 1974, כאשר חלק מהכפרים של מדינת האמירויות הועברו לבעלות ממשלת עומאן וערב הסעודית. לאחר מכן, היחסים בין המדינות השתפרו והיקף הסחר ביניהם החל להתפתח משנה לשנה. היחסים הדיפלומטיים בין המדינות כוננו בסוף שנת 1974. היחסים בין המדינות התחזקו אף יותר לאחר עלייתו של מוחמד בן סאלמן שפיתח יחסים אישיים טובים עם מוחמד בן זאיד, שליט מדינת איחוד האמירויות הערביות. בשל קרבתם הגאוגרפית, המדינות מקיימות קשרים בתחומים רבים כגון התיירות, המסחר, הכלכלה, תרבות ועוד. נכון לשנת 2008, כ-5000 סעודים חיים באיחוד האמירויות הערביות. בתחילת שנות ה-20 של המאה ה-21, התחוללה הידרדרות ביחסים בין המדינות בגלל מחלוקות כלכליות ומדיניות. בשנת 2016, שווי הסחורה שיוצאה מערב הסעודית לאיחוד האמירויות הערביות הייתה 8.15 מיליארד דולר אמריקאי והיא כללה מכוניות, חלב, גבינה, שמן דקלים, סבון, זהב, תכשיטים, טורבינות גז, פסטה, מיצי פירות, פירות טרופים, גוררת ועוד. באותה שנה, שווי הסחורה שיוצאה מאיחוד האמירויות הערביות לערב הסעודית הייתה 8.93 מיליארד דולר אמריקאי והיא כללה ציפויי נחושת, זהב, תכשיטים, מכוניות, גלידה, נפט, סוכר, שוקולד, פסטה, ערכות קפה ותה, מרגרינה, ענבים ועוד. איחוד האמירויות הערביות מיוצגת בערב הסעודית על ידי קונסוליה כללית בג'דה ועל ידי שגרירות שהיא מחזיקה בריאד, בירת ערב הסעודית. ערב הסעודית מיוצגת באיחוד האמירויות הערביות על ידי קונסוליה כללית בדובאי ושגרירות שהיא מחזיקה באבו דאבי, בירת איחוד האמירויות הערביות. מדיה וקבצים בנושא יחסי איחוד האמירויות הערביות – ערב הסעודית בוויקישיתוף ووام, الرياض، أبوظبي ـ عبدالنبي شاهين (2016-12-04). "الإمارات والسعودية.. علاقات استراتيجيــة بأسس راسخة وركيزة للأمن في المنطقة". البيان (בערבית). נבדק ב-2018-06-03. Barkin, Noah. "With Trump tensions high, Merkel reaches out to Macron on Europe". U.S. (באנגלית אמריקאית). נבדק ב-2018-06-03. N12 - "לא סומך עליהם יותר": מתיחות עזה בין סעודיה והאמירויות, באתר N12, ‏2023-07-18 נפט, כלכלה וגאופוליטיקה: יחסי ערב הסעודית ואיחוד האמירויות, באתר www.inss.org.il Products that Saudi Arabia exports to the United Arab Emirates (2016), The Observatory of Economic Complexity (באנגלית) (ארכיון) Products that Saudi Arabia imports from the United Arab Emirates (2016), The Observatory of Economic Complexity (באנגלית) (ארכיון) "Consulate General of the United Arab Emirates in Jeddah, Saudi Arabia - Embassy WorldWide". Embassy WorldWide (באנגלית בריטית). נבדק ב-2018-06-03. "Embassy of United Arab Emirates in Riyadh, Saudi Arabia - Embassy WorldWide". Embassy WorldWide (באנגלית בריטית). נבדק ב-2018-06-03. מידע נוסף